సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్‌లో భారత్‌కి మరో స్వర్ణం..!
ఆస్ట్రేలియా వేదికగా జరుగుతున్న కామన్వెల్త్ గేమ్స్‌లో భారత్‌కి మరో స్వర్ణం దక్కింది. మహిళల 53 కేజీల వెయిట్ లిఫ్టింగ్ విభాగంలో
Samayam Telugu | Updated:
Apr 6, 2018, 08:10AM IST
ఆస్ట్రేలియా వేదికగా జరుగుతున్న కామన్వెల్త్ గేమ్స్‌లో భారత్‌కి మరో స్వర్ణం దక్కింది. మహిళల 53 కేజీల వెయిట్ లిఫ్టింగ్ విభాగంలో శుక్రవారం పోటీపడిన సంజితా చాను మొత్తం 192 కేజీలు ఎత్తి భారత్‌కి పసిడి పతకాన్ని అందించింది. స్నాచ్‌లో గరిష్ఠంగా 84 కిలోలు ఎత్తిన సంజితా చాను.. క్లీన్ అండ్ జెర్క్‌లో 108 కిలోలు ఎత్తింది.
క్లీన్ అండ్ జెర్క్‌ మొదటి ప్రయత్నంలో 104 కిలోలను అలవోకగా ఎత్తిన చాను.. తర్వాత 108 కేజీలను ఎత్తేసింది. అయితే.. మూడో ప్రయత్నంలో 112 కేజీలు ఎత్తడంలో మాత్రం విఫలమైంది. దీంతో.. 108+ 84 =192తో ఆమెకి పసిడి పతకం ఖాయమైంది. చానుకి, రజత పతక విజేతకి 12 కిలోల అంతరం ఉంది.
వెయిట్ లిఫ్టింగ్‌లో గురువారం కూడా భారత్‌కి రెండు పతకాలు వచ్చిన విషయం తెలిసిందే. మహిళల 48 కేజీల విభాగంలో పోటీపడిన మీరాబాయి చాను మొత్తం 196 కిలోలు ఎత్తి బంగారు పతకాన్ని గెలుపొందగా.. పురుషుల 56 కేజీల విభాగంలో పోటీపడిన గురురాజా రజతం సాధించాడు. తాజా పతకంతో.. కామన్వెల్త్ 2018లో భారత్ పతకాల సంఖ్య మూడుకి చేరింది. ఒకవేళ.. సంజితా చాను కూడా క్లీన్ అండ్ జర్క్ మూడో ప్రయత్నంలో 112 కేజీలు ఎత్తి ఉంటే.. వ్యక్తిగత విభాగంలో మీరాబాయి చాను గురువారం నెలకొల్పిన కామన్వెల్త్ రికార్డుని సమం చేసేది.